LidanRubinov/Halacha-QA huggingface dataset:
שאלה: פרידה מבן זוג מעכבת זיווג: האם זה נכון שגבר או אישה הנפרדים מבני בנות זוגם בצורה פוגעת, זה מעכב את הזיווג?
תשובה: אין לנו ידיעות מדויקות רי ההשגחה הפרטית שעל אדם מסוים. לפעמים זכות אחת עומדת לאדם למרות כל החובות הרבות שיש לו. לפעמים גם זכויות רבות לא מועילות כל עוד שלא יתקן אדם נקודה אחת. בודאי שאחת מן הדברים שמעוררים סיעתא דשמיא הוא שאדם מתוקן בעניני בן אדם לחבירו. פרידה פוגעת כשהיא נעשתה בגלל מידות מגונות היא יכולה לעכב עד שלא יתקנו את המידות המקולקלות. אולם לפעמים אנו בעלי מידות טובות ומישהו נפגע מאיתנו שלא באשמתנו. כאן אין תביעה מכך שמישהו נפגע על ידי שלא באשמתי.
שאלה: כהן פצוע דכא: לא יבוא בקהל ה, מה דינו של כהן שנפצע ביצה אחת שלו, האם נחשב מום? האם עולה לתורה "כהן" ברכת כהנים? ואם הוליד מה דין ילדיו?
תשובה: כיצד נפצע?
שאלה: עודף בנתינת צדקה : לפני הטסט הבטחתי (נדרתי?) שאם אעבור אשים בצדקה 10 ש"ח ואם לא אעבור 20 ש"ח. לאחר הטסט הודיעו לי שנכשלתי ושמתי את הצדקה כנדרש. שבוע לאחר מכן התגלה שהיה טעות ובעצם כן עברתי. מה עלי לעשות, האם ה צדקה "חייבת" לי? מה היה קורה אילו זה היה בדין בין 2 אנשים?
תשובה: מה שניתן לצדקה ניתן ובייחוד שלא מדובר בסכום כסף גדול.
שאלה: חיוב מזוזה בחדר מדרגות: האם אפשר לקבוע מזוזה בחדר מדרגות שבו יש פיר לזריקת אשפה (בניין גבוה)? לפיר יש כמה מוקדי זריקה שנמצאים מאחורי דלת או מחסום ונפתחים לפעמים לצורך הזריקה.
תשובה: אם יש מרחב שטוח של ארבע אמות מרובעות המקום חייב במזוזה.
שאלה: דבר שמקבל טומאה: אני כל שנה מסתבך בשאלה, האם הקרשים שאצלי הם דברים שמקבלים טומאה או לא? הקרשים שלי לקחתי אותם מהבניה של בית והשתמשו בהם ל: 1. פיגומים - דהיינו עצים כדי לעלות לקומות הגבוהים או לעבוד בחלון? 2. לבטון - מסגרת כדי שהבטון לא יברח. ראיתי בהלכה שמדברים על סולם והוא כן מקבל טומאה האם יש הבדל בין זה לקרשי בניה? מהו? אשמח עם הרב ירחיב שאני הבין
תשובה: קרשים ששמשו לפיגומים אינם מקבלים טומאה. קרשים ששימשו ליציקת בטון ייתכן שהיו כלי קיבול ומקבלים טומאה.
שאלה: מבצע באורנג  לכבוד הראמאדן: אורנג יצאו במבצע חדש לכבוד הראמאדן של 2000 דקות חינם בערב למשך חודש הראמאדן האם יש בעיה להשתתף במבצע? האם אני לא שותף עקיף להכרה בכך שהערבים הם חלק מהמדינה ויש לעשות לכבודם מבצעים?
תשובה: אני חושב שיש בכך משום חיזור האמונה שלהם, לכן לא לעשות את זה.
שאלה: כפיה על סידור חדר בפנימיה: אנחנו מספר תלמידים בחדר בפנימיה, וחלק מן התלמידים לא מעוניינים לסדר את החדר. האם התלמידים שרוצים לסדר את החדר יכולים לכפות עליהם לסדר? מה הדין אם מדי פעם נערכת "בדיקת חדרים" וחדרים מסודרים זוכים לתגמול?
תשובה: יש לכפות על כולם לסדר את החדר כיון שגם הם גרים באותו חדר.
שאלה: קבלת מתנה מגבר : האם מותר לבחורה רווקה לקבל מתנה מגבר בכלל? ואם המתנה היא כסף, אסור או מותר?
תשובה: בפורים אין לעשות כן מחשש שיש כוונת קידושין, אבל סתם ככה מותר.
שאלה: פגישות ויחס לבחורה: ברצוני להעלות קושי בו נתקלתי כמה פעמים ואולי יבא לתועלת. נפגשתי עם מס בחורים, וגם כאלה שדברתי איתם רק באינטרנט למטרת נישואים כמובן (דרך אתר אינטרנט מוכר לשידוכים וזאת מפאת מס מועט עד בכלל לא של הצעות). ראיתי שזו תופעה שקורית לא רק אצלי אלא עם עוד בנות. בחורים הסדרניקים, או בחורי ישיבות גבוהות. בחורים חזקים מבחינה דתית תורנית.והם פגעו בי בצורה מאוד קשה. אין להם יחס לאשה. אני לא יודעת מה מלמדים בישיבות אבל אני חושבת (ואם עושים זאת אז כנראה שזו בעיה אישית שלהם) שכדאי וראוי שבישיבות רבנים ילמדו את הבחורים איך להתיחס לאשה, איך להגיד לא אחרי פגישה, ואיך בכלל להתנהג בפגישות. נפגשתי עם בחור מאוד מאוד חזק תורנית, שמאוד רצה אותי, ישבנו 6 שעות ודברנו והיה לו טוב וכו, ובלי שום סיבה פתאום הוא החליט אחרי שעה שזה לא מתאים לו. הוא אמר משהו במראה כללי. העניין הזה שהבחורים מסתכלים על אשה ובוחנים אותה ממש את כל גופה, פניה וכו, הכל, ומסרבים בגלל המראה - זו הרגשה לא נעימה בכלל. כל הזמן את צריכה לחשוב אם יאהב את הגוף שלי או לא, ואת מתלבשת הכי טוב שאת יכולה, ומתארגנת, ובאמת עושה את כל המאמצים. אבל היחס הזה שאפילו בקושי סליחה הם אומרים ובקושי מתנצלים על מה שהיה. יש כאלו שבלי שום סיבה מפסיקים את הקשר. וכל זה בלי להגיד כלום לבחורה על שהם מתלבטים או משהו. נותנים הרגשה טובה בפגישה, כאילו הכל ר, ואח"כ בלי שום הכנה מודיעים שזה לא מתאים. יש הרבה שפסולים על מראה. זה פוגע ממש. לכן אני כותבת לכבוד הרב שידע שזו תופעה שקיימת בקרב בחורים יוצאי ישיבות. אולי כדאי שהרב יפנה את העניין הזה לתשומת לב הרבנים בישיבות וילמדו את הבנים איך לדבר בפגישות, איך להתיחס לאשה ואיך אומרים לה את הלא. ומה יותר חשוב בבית. כי נראה שעם כל העומק בתורה והרצון שלהם ללמוד אין להם שום דרך ארץ. וזה כואב מאוד שזה ככה. לכן אם כבוד הרב יוכל בבקשה להעביר את הבעיה כי לא רק אני נתקלתי בתופעה הזו שבחורים פסלו על מראה ופגעו בבנות ממש. וללמד את הדברים האלו לתועלת הענין. אשמח ואודה לו ממש. לך!
תשובה: אני מתעסק רבות בישיבה שאני מלמד בליווי בחורים בנושאי שידוכין. אבל באמת גם בישיבה שאני מלמד לא נעשה עבודת עומק. פעם אחת עשינו רצף של שיעורים בענין אולם צריך לעשות זאת כל שנה. בנוגע לפסילה משום מראה שלא מוצא חן. עצם זה שבחור פוסל על מראה זהו דבר שאנו לא יכולים לבקר את הבחורים על כך. אנו מנסים לחנך לפשטות ולראיית הצדדים הפנימיים כיופי העיקרי. אולם אם בחור נפגש ומפריע לו המראה של בת הזוג אנו לא יכולים ולא רוצים לכפות עליו דבר שלא מוצא חן בעיניו. לפעמים אני אומר לבחור תהיה מתון. אולי במשך הזמן הצדדים האלו לא יפריעו.לפעמים יש לבחורים דמיונות שהם צריכים מלכת היופי. אנו מנסים לתת להם כלים מאוזנים יותר להחלטה. מספיק שהמראה נעים ולא דוחה. בכל אופן, מה שאת מתארת שאת כבחורה יכולה להרגיש שהפסילה היא מצד הצדדים החיצוניים זה מאד מצער. אני אומר לבחור שלא מוצא חן בעניו המראה, שיעלים זאת ויאמר סתם שלא נראה לו. או שיתלה זאת בהרגשה פנימית שזה לא זה. הרי אנו יודעים שהיופי הוא ענין סוביקטיבי. מה שנאה לאחד לא נעים לשני. בכל אופן, כאישה אני מניח שמאד קשה להרגיש דחויה על רקע מעין זה. מאוד חשוב שכל אישה תרגיש טוב עם עצמה וגם עם גופה. זה שבעיני בחור פלוני לא היה מציאת חן לא אומר שכך יהיה גם בבחור הבא. על ההארה שלך וננסה לפעול בענין.
שאלה: שם ידידיה לנכד: האם יש בעיה לתת לבננו את השם "ידידיה" כאשר לסבא קוראים "שלמה"?
תשובה: לא.
שאלה: לא יכול לסלוח למרות הכל: כיפור מתקרב והבנתי שבזמן הזה בתקופה של ה-40 יום עד כיפור צריך לסלוח ולבקש סליחה מאנשים, מה קורה אם קשה למישהו לסלוח לך או לך לו? האם זה עוון?
תשובה: אין איסור שלא לסלוח. אולם יש בכך מידה מגונה שהיא מידת האכזריות. מעבר לכך, יש בכך מניעת מידת הוותרנות. אם קשה למישהו לסלוח ואין כאן סיבה חזקה להצדיק את אי הסליחה, אזי יש בכך מידה מגונה.
שאלה: תפילה בבית הכנסת: במקום מגוריי ישנו ביהכ"נ שרוב מבאיו אינם שומרים שבת ואין להם חזן. האם חזן (שומר שבת) יכול (רשאי) להתפלל בו (למענם)?
תשובה: כן. כיון שהם מודים בתפילה. החזן יכול להוציא אותם כמו שנהגו בדורות קדומים ששליח הציבור היה מוציא את מי שאינו יודע להתפלל. אם המנין מורכב ממחללי שבת, בדיעבד מותר כי הם מודים בתפילה.
שאלה: בישולי גויים בדגים: האם בימינו ניתן לאכול דג שבישלו גוי? ראיתי שאע"פ שהש"ע אוסר ביצה - רבים מהפוסקים היום מתירים, כיוון שיש שאוכלים אותה חי. אם כן אמור להיות ק"ו בדגים, שהשו"ע הביא דעה שיש מתירים, וכיום אוכלים דגים נאים במאכל הנקרא סושי שלא ע"י הדחק כלל (אלא אדרבה - המאכל העולה ביוקר). נ.ב. - הדגים שמשתמשים בהם בסושי הם הדגים הרגילים, כגון: סלמון וכו.
תשובה: תופעה זו זניחה.
שאלה: כניסה לכנסיה וכדו : האם יש הגיון או הבנה לאדם שלא רוצה להיכנס לאתר כמו הירדנית? למיטב ידיעתי, זה אתר טבילה שקודש ע"י הנוצרים על הירדן (אחרי שלא יכלו לטבול במקומות ההיסטורים שלהם מסיבות ביטחוניות). אין בשטח שום דבר שמעיד על זה חוץ מגדר מסביב ושלט. האמת שיש גם שלט אחר ליד המים שזה בכלל חורשה ע"ש איזה בחור מהקיבוץ, האם זה רגש בריא או כבר קיצוניות סתמית שצריך לשרש אותה?
תשובה: יש הגיון להמנע מלהכנס למקום שהמינים יחדו אותו להמרת דת. גם מפני מראית עין וגם כי כך הדריכו אותנו חכמינו, דבר שהנהיגו הגוים לפולחנם אף על פי שאנו היינו עושים זאת מקודם אך לאחר שהנהיגו לפולחנם אנו פורשים מזה. אני מבין את דבריך למה לוותר על המקום הזה להם. אכן צריך לשאוף לבטל מהם את השימוש בנהרות וימים בארץ ישראל לדבר איסור.
שאלה: הלכות טלטול בחו"ל: אני בהריון ונוסעת לחו"ל למקום בו אין עירוב. האם מותר להסתובב מחוץ למלון עם בקבוק מים? האם ישנה אפשרות ללכת איתו במנשא על הגב - כמו תיק או לקשור אותו לחגורה ואז הוא כמעין חלק מהבגד?
תשובה: במקום שאין ערוב כהלכה אין לטלטל שום דבר. אם יש חשש לפיקו"נ לא יוצאים למקום שיש בו סיכון.
שאלה: אכילה לאחר שחרית: במקומנו תפילת ראש השנה נמשכת עד השעה שתיים בצהריים לפחות ויוצא שהציבור נאלץ לצום ביום זה שעות ארוכות. האם זה ראוי והאם יש אפשרות לאכול משהו לחיזוק בשלב מוקדם יותר בתפילה?
תשובה: יש נוהגים לעשות קידוש לאחר תפילת שחרית אולם אין לאכול דגן אכילת קבע אלא רק אכילת ארעי. פרות ושתיה מותרים ללא הגבלה.
שאלה: גירושים : אני פרודה מבעלי במשך שנתיים. אנחנו מנהלים תיק גירושים ומחכים להחלטה של חלוקת רכוש. מבחינת הדיינים יכולנו לבצע את טקס הגירושים עוד לפני מתן ההחלטה בנוגע לחלוקה, מאחר ואין סיכוי שנחזור לחיות ביחד. הוא מנהל מערכת יחסים מזה מס חודשים ולטענתו הוא רוצה להתחתן בהקדם ותהליך הגירושים מעכב אותו מלהציע נישואים לחברתו הנוכחית. חשוב לי לציין שזו הייתה החלטה שלי לא לבצע את טקס הגירושין לפני ההחלטה מאחר ואני רוצה לפתוח דף חדש בחיי ללא המשך של הדיונים לאחר הגירושים. האם לי מותר לדבר עם גברים, לא חלילה ביחסים אינטימיים אלא קשר טלפוני בלבד ומידי פעם אנו מתראים בבית הכנסת בשבתות ובחגים, האם מותר לי לתת רגש למרות שאין לי שום מגע עם אותו בחור, והאם מותר לו לעלות לביתי בזמן שחברותי נמצאות אצלי ואיננו לבד. מה מותר ומה אסור?
תשובה: אני מעריך מאד את צניעותך ורצונך לשמור על כבודך ועל טהרתך. מבחינה הלכתית את נחשבת כאישה נשואה. את לא צריכה לנהוג לפי מה שחשוב בעיני בעלך. אם אין סיכוי לשיקום הגירושין, גם אם בעלך היה מקפיד עליך על דברים מסויימים את לא צריכה להתחשב בו. אולם את צריכה לנהוג כפי שאישה נשואה נוהגת מצד עצמה. מכיוון שאת עדיין אסורה לאנשים אחרים את לא יכולה לפתח מערכת של חיבה וקשר אישי עם גבר. לכן, כל מה שנוגע לקשר על בסיס עניני מקצועי וכד' אין איסור אבל כל מה שנועד לקרוב וחיבה יש בכך איסור. את בעזרת ה' תצליחי להתאפק עד הגט. לאחר מכן בעז"ה תמצאי שוב קשר של קיימא עם איש אחד בלבד ואיתו תקימי משפחה. אם חברותיך נמצאות אצלך מותר לשני גברים לעלות לביתך ואין בכך איסור יחוד. אם הדירה פונה לרחוב או שמשאירים דלת פתוחה מותר גם אם מדובר על איש אחד.
שאלה: מבצע לחודש הרמדאן: חברת אורנג עשתה מבצע לכבוד חודש הרמדאן שכל מי שנרשם דרך הsms, מקבל למשך כל ימי חודש הרמדאן 2000 דק חינם משעה 22:00 עד 5:00. המבצע בעיקרון מיועד למגזר הערבי, אך איכשהו זה יתפרסם באחד הפורומים באינטרנט ונודע לקהל הרחב. האם מבחינה הלכתית מותר לי להירשם למבצע הזה למרות שאיני ערבי?
תשובה: לעניות דעתי אסור, שיש בזה חשש איסור הונאה.
שאלה: עבודה באיסור: לא מזמן התחלתי לעבוד בחנות בגדים, לאחר תקופה רבה שלא עבדתי והייתי מבקשת כסף מההורים. בחודש האחרון התחלתי להתחזק וללבוש צנוע והבנתי שעצם העבודה בחנות מחייבת אותי ללבוש את המכנסי ג ינס שיש שם ולמכור ולשכנע אנשים לקנות בגדים לא צנועים!! יש לציין, שאני בגיל 18 והמשכורות שלי הן בשביל הנאות אישיות, כגון, קניות וכו. מה לעשות, האם להתפטר או להמשיך לעבוד שם?
תשובה: המשיכי להתחזק וד' יברך אותך. אני ממליץ לך לחפש עבודה בחנות אחרת ששם מוכרים בגדים צנועים. בהצלחה.
שאלה: כשרות במסעדת סנדוויץ  טוניסאי: האם יש בעיה לאכול במסעדה שמוכרת אך ורק סנדוויץ טוניסאי (ללא תעודת כשרות)? ראוי לציין שבעל המקום מראה שלכל דבר יש הכשר לכל המוצרים שהוא משתמש.
תשובה: אין להיכנס למקום שאין בו הכשר.
שאלה: אמירת מזמור לדוד בסעודה השלישית שלוש פעמים: מה המקור לאמירת מזמור לדוד בסעודה השלישית שלושה פעמים?
תשובה: לא שמעתי על עניין כזה, רק שרים פעם אחת. אולי זה מנהג של עדות אחרות ע"פ חכמה פנימית. לפי הנגלה לא ידוע לי על דבר כזה.
שאלה: מסעדה אשר מחללת שבת עם תעודת כשרות: ישנן מספר מסעדות בצפון אשר נתנה להן תעודת כשרות רק ליום חול ואילו בשבת המסעדה מתפקדת רגיל אך עם כלים אחרים (יש חילול שבת במקום). אין ספק שבימות החול האוכל כשר (יש משגיח בימות החול). האם ראוי לשבת לאכול במקום שמחלל את השבת, האם אין כאן ענין של מחזק עובר עברה?
תשובה: הסדר זה נעשה על דעת הרבנים הראשיים לפני כ20- שנה ע"מ להציל טיילים רבים שנכשלו באוכל לא כשר. עם זאת, מי שהשבת יקרה לו יעדיף מקום כשר שאינו מחלל שבת ולחזקו, במקום לחזק מקום מחלל שבת.
שאלה: עבודה עם בנים מעל גיל תשע: אני עומדת לשרת בשנה הקרובה כקומונרית בסניף אריאל. במסגרת השירות הלאומי אני עובדת בבוקר בבית ספר יסודי א-ו במסגרת של שיעורים פרטניים לילדים המתקשים בלימודים. יכול להיות שתינתן לי אפשרות לבחור האם לעבוד עם כיתות א-ג או עם כיתות ד-ו. הייתי רוצה לעבוד עם הכיתות הגדולות יותר מכיוון שכך אני מאתרת חניכות פוטנציאליות לסניף, אך אני יודעת שקיימת בעיה בעבודה עם בנים מעל גיל תשע. מה דעת הרב? בסך הכל לא אמורה להיות בעיה של ייחוד ונגיעה עם אותם ילדים משום שאלו שיעורים.
תשובה: לכתחילה, לא ראוי לעשות שיעורים אלו עם הכיתות הגבוהות אלא עם הצעירים יותר.
שאלה: סליחות לאשכנזי בזמן שרק הספרדים אומרים: בעלי אשכנזי והייתי שמחה מאד ללכת לסליחות של ספרדים גם לפני הזמן שאשכנזים אומרים (במהלך חודש אלול). האם אפשר?
תשובה: תבורכי. שנה טובה
שאלה: נקניקיות שאינן מהדרין: קניתי בטעות נקנקיות עוף של חברת יחיעם שאינם מהדרין, יש עליהם השגחה של רבנות מטה אשר. רציתי לדעת האם מותר לאכול את הנקנקיות, ז"א- האם ההשגחה של המהדרין זה עניין של כסף שהחברה לא בוחרת להשקיע בכל הנקנקיות שהיא מייצרת, או שבאמת יש בעיה בכשרות של הנקנקיות?
תשובה: הנקניקיות כשרות, רק שאם את נוהגת להקפיד על הידור - אל תאכלי אותם.
שאלה: השארת שם המשפחה לאחר הנישואין: אני עומד להתחתן בקרבו בעז"ה, ואשתי לעתיד לא מוכנה לשנות את שם משפחתה בכלל, ורוצה להשאירו? האם ההלכה תומכת ומאשר צעד כזה? חשוב לי שהנישואים שלנו יהיו כשרים, תואמים להלכה, ומזוהים עם המסורת היהודית. גם אשתי לעתיד בגישה זהה.
תשובה: אין מניעה הלכתית להשארת השם אולם יש כאן אמירה שאין ראש אחד למשפחה אלא כמה ראשים, למרות שהבעל הוא הנוטל את האחריות גם בימינו לפרנסת המשפחה ולהקמתה. ומה יהיה בדורות הבאים? בתכם תשא שלושה שמות, ונכדתכם ארבעה שמות, ונינתכם חמישה שמות, וכן הלאה. האם חשבתם על כך?
שאלה: צלצול בפלאפון בשנת אבל: אני נמצאת בשנת אבל על אבא שלי. אני משתדלת להמנע ממוזיקה. האם גם שיר שמשמש צלצול לפלאפון נחשב אסור?
תשובה: לא.
שאלה: תפילה עם קטנים וצניעות: א. אני אמא לשתי תינוקות בני חמישה חודשים ובחגים יהיו חצי שנה. כיצד עלי לנהוג בזמן תפילות יו"ב וראש השנה, האם מותר לי ללכת איתם לבית הכנסת או שעלי להתפלל בבית? ב. האם מותר לי להיות ללא כיסוי ראש ליד אבי ואחי הגדולים? ג. האם מותר לאישה נידה לישון במכנסי פיג מה על יד בעלה?
תשובה: א. עליך להתפלל בבית ולא לבוא איתם לבית הכנסת. ותפלתך תתקבל ברצון. כאשר הילדים יגיעו לגיל חינוך וידעו להתפלל ולהיות שקטים בבית הכנסת אז הזמן להביאם. ב. ליד אביך את יכולה להיות ללא כיסוי ראש וגם זאת לא בשעה שמברכים. ולא ראוי זאת ליד אחייך. ג. בימים שאשה אסורה לבעלה הם צריכים לישון במיטות נפרדות ולא יחד במיטה. והאשה יכולה לישון במכנסי פיג'מה.
שאלה: ריבוי קדישים ונפילת אפיים בסליחות: 1. אצל האשכנזים נוהגים לומר קדישים רבים בסוף התפילה אחרי קטעים שונים, למשל, בשחרית של שבת היתום אומר לפחות שלשה קדישים. האם ניתן לצמצם את הקדישים שאומרים, כיון שרוב הציבור כבר מאבד את סבלנותו? 2. השולחן ערוך (תקפא ג) אומר שנופלים על פניהם בסליחות והמ"ב מסביר כיון שבדרך כלל אומרים את כל הסליחות לפני עלות השחר. אצלנו, תמיד הסליחות אחרי עלות השחר, האם צריכים להמנע מנפילת אפים?
תשובה: 1. צריך לצמצם. כך מובא במשנה ברורה בסימן נ"ה בשם גדולי הפוסקים שאין להרבות בקדישים. כך לדוגמא בחודש אלול שאומרים אחרי שיר של יום "לדוד ה' אורי וישעי", יצרפו את שני המזמורים ביחד ויאמרו קדיש אחד. 2. אם התחילו ביום אני חושב שכבר לא יפלו על פניהם. אם התחילו מקודם ונגרר אחרי עלות השחר יפלו אפים כי הסוף נגרר אחרי ההתחלה.
שאלה: שבע ברכות בראש השנה בשנת אבלות: אני נמצא בשנת אבל על אבי אחרי השלושים". יומיים לפני ראש השנה מתחתן ידיד טוב שלנו וכבר הודעתי לו שלחתונה לא אגיע. כ"כ, אני חושב שגם בסעודה שלשבת חתן אסור לי להשתתף. הידיד הזמין אותי לשבע ברכות שיחולו בשבת וראש השנה. האם מותר לי להשתתף?
תשובה: לא.
שאלה: נגיעה ביד לאחר נט"י: א. אם מישהו נגע לי ביד לאחר שנטלתי ידיים, האם צריך ליטול שוב? ב. אם צריך ליטול שוב, והסיבה היא משום שטימא לי את היד, מה הדין כאשר מישהו שנטל ידיו נגע לי ביד? ג. ראיתי שאסור לנגב את הידיים בבגדים משום שקשה לשכחה, מה זאת אומרת?
תשובה: א. אם מישהו נגע בך לאחר הנטילה יש ליטול שוב אולם בלי ברכה. ב. אם מישהו שנטל ידיו, וידיו טהורות, נגע אין צורך ליטול שוב את הידים. ג. אין לנגב בבגדים במקום שיש אפשרות לנגב בדבר אחר. במקום שאין דבר לנגב בו אזי ינגב בבגד, ועדיף בגד שיכול לפשוט מעליו.
שאלה: כיסוי ראש לאחר החופה: האם אישה צריכה להשאר עם ההינומה לאחר החופה וחדר ייחוד, אם היא מתחתנת עם ספרדי?
תשובה: מן הראוי לכסות את הראש לאחר החופה והיחוד. אך אם לא היה יחוד על פי הדין, וכך נוהגים ספרדים, יש מקילים בכיסוי הראש עד היחוד כדין, שנעשה בבוא הזוג לביתם אחרי החתונה. לאשכנזים, שנוהגים יחוד כדין מיד לאחר החופה, ראוי שהכלה תכסה את ראשה לאחר היחוד. ואולם אין להתעקש על זה אם לכלה זה קשה מאד כיון שנהגו כך גם מקצת בני תורה. מכל מקום צריך להיות כסוי חלקי לאחר החופה ואין להשאר עם ראש מגולה לגמרי גם למקילים. תשובת הרב יעקב אריאל
שאלה: תפילה ובית כנסת: מה הדין כשנופל ספר תורה בבית כנסת?
תשובה: כל הרואים נוהגים לצום.
שאלה: לנשק ידי הרב: נשאלתי לגבי המנהג לנשק ידי הרב, האם אין בזה דמיון למנהג של הגויים הנוצרים להבדיל, ואיני יודע האם יש כאן בעיה או לא. אני שייך לציבור הספרדי שבו המנהג קיים.
תשובה: ודאי שאין לזה שייכות כלל למנהגי הגויים וכבר מזמן קדום נהגו ישראל לנשק את ידיהם של הגדולים. וטעם למנהג זה כתב הכף החיים (סי' רסב ס"ק י"ז), כיון שהגדולים כותבים חידושי תורה בידיהם וקדושת התורה ישנה בידיהם. ושמעתי שמועה, שהגאון הרב בן ציון אבא שאול זצוק"ל וזיע"א הסכים שינשקו את ידיו רק לאחר שיצא לאור ספרו הראשון, וכנראה מסיבה זו שזכה לכתוב ולפרסם דברי תורה. ועיין עוד שם שכתב, שקודם שמנשק ידי החכם יאמר לשם יחוד וכו' הריני בא לקים מצות כיבוד תלמיד חכם וכו'.
שאלה: הפלה בשבוע שלישי: עברתי הפלה (מבחירה) בשבוע שבין השלישי לרביעי. מבדיקה שעשיתי אצל הרופא נאמר שיש שק הריון בלבד. ברצוני לדעת, האם כשאכנס להריון ויהיה לי בן מותר לעשות פדיון הבן וזוהר? ובנוסף אם הילד ייחשב כבן בכור? מראש וסליחה על המעשה.
תשובה: אסור לבצע הפלה כזאת בלי להתיעץ עם רב. אבל לגבי עצם השאלה, ודאי שאם יולד לך בן הוא יהיה בכור ותהיו חייבים בפדיון הבן וכו'.
שאלה: הרהורים במקווה: מקומות כמו מקוואות או בריכת שחיה (לצורך ספורט) - בהם גברים לא לבושים במלואם - מעוררים בי סקרנות והרהורים. האם עלי להימנע מניסיון ולהדיר רגלי ממקומות אלו? אם זה רלוונטי, הנני רווק.
תשובה: אסור להרהר הרהורים רעים. ולכן אין להמצא במקום שגורם להרהורים רעים. וכן עדיף לא ללכת למקוה ולא לטבול ולא להרהר הרהור רע ח"ו. אני מאחל לך שתבנה ביתך בקרוב בבריאות ובשמחה.
שאלה: ג לטין: על תוסף מזון של חברת GNC בכשרות K משולש מארה"ב והכשר הרבנות הראשית לישראל אשר מצוין שמכיל גלטין. בהנתן הכשרות המצוינת לעיל, האם יש ודאי שג לטין זה אנו ממקור בע"ח ואפשר לקחת ללא חשש?
תשובה: סתם ג'לטין עשוי מבע"ח לא כשרים. אך מכיון שהוא עבר עיבוד ואיבד את טעמו המקורי, פוסקים רבים מכשירים אותו. הלכות ג'לטין
שאלה: חובת כיסוי ראש: שאלה שלא מצאתי עליה תשובה: מה מקור החובה הסמכות לחבוש כובע או כיפה החלה על כל יהודי, האם המקור הוא מדרבנן או מדאורייתא או ממנהג המקום? ומה עושה מקום למקום קדוש המחייב כיסוי ראש? האם למשל בית דין הוא מקום קדוש כמו בית הכנסת?
תשובה: בית דין אינו מקום קדוש, אלא אולי יש עניין של כבוד הדיינים. בתלמוד לא מוזכר חיוב לחבוש כובע או לכסות את הראש, אלא מוזכר רק שחכמים היו אומרים לתלמידים לכסות את הראש כדי שיהיה לו "אימתא דשמיא", כלומר, שיהיה לו אימה מהשמים. המחבר כותב ששם השם אין להזכיר בלי כיסוי ראש. הראשון מגדולי הפוסקים שאומר שיש חיוב ללכת בכיסוי ראש הוא הט"ז, לפני כשלוש מאות שנה (בסימן ח' באו"ח), שאומר שהיות ואצל הנוצרים יש עניין דווקא ללכת בגילוי ראש (ולכן נקראו גלחים), אם כן, מי שמתדמה להם עובר על איסור של "בחוקותיהם לא תלכו". אלא שהיה מקומות שהיה נוהג שגדולי הדור היו מכסים את הראש, וזה לא ממש חיוב אלא נוהג. אבל כיום הגברים צריכים לכסות את הראש ע"פ הט"ז ויש בכך גם ביטוי של קבלת עול שאיננו עושים מה שאנו רוצים אלא יש מישהו מעלינו. אדם צריך ללכת בכל מקום בכיסוי ראש.
שאלה: כיצד מסווגים יהודי ככהן או לוי או ישראל: נושא הכהונה והכהנים ביהדות סתום ואין בו שיח פתוח. חיפשתי ולא מצאתי תשובה לשאלה: מדוע נקבע מעמדו של אדם לפי מעמד אביו כאשר יהדותו נקבעת לפי אמו? אם האם נושאת למשל את שם המשפחה כץ היא ממשפחת כהנים מיוחסת. אך אם היא נשואה למי שאינו ממשפחת כהנים ושם משפחתו אינו מעיד על כך, הרי מעמדו של הבן נחות ממעמדה של האם. ולהיפך. מה המקור ומה האסמכתא לכך? אודה לכם אם תאירו את עיני בתשובה מושכלת ובמקורות עליהם היא מתבססת.
תשובה: כפי שרוב דברי תורה נלמדו על ידי ח בדרשות פסוקים שלהם, כך גם הנושא הזה נלמד ממקורות בדברי ח. על כך דרשו ח במסכת יבמות ובעוד מקומות. לגבי הטעם שהישראליות קשורה לאישה ואילו היוחסין באיש, משום שהענין של הכהונה הוא קשור לתפקיד שמוטל על האדם, לעומת זאת, הענין של קדושת ישראל קשור יותר למציאות הטבעית. האיש מטביע בזרעו יותר את הכשרונות שקשורות לתפקיד שנועד לאדם אולם האישה מטביעה את הצד התולדתי והטבעי יותר. בכך תלוי קדושת ישראל.
שאלה: סכנת נפשות בנסיעה בטרמפים: נשלחה לי הלכה יומית לאימל שהרב ענה עליה: האם מותר לנסוע בטרמפ עם אישה לבד בכבישי יש"ע ביום או בלילה? האם יש הבדל באיזה שעות בלילה? התשובה: גם בכבישי יש"ע, בדרך ליישובים, בדרך כלל מידי פעם עוברת מכונית או רכב צבאי ולכן אני חושב שמותר ולא צריך לחשוש לייחוד. עלו לי כמה שאלות מקריאת השאלה והתשובה: א. האם נסיעה בטרמפים היא לא סכנת נפשות? ("ונשמרתם מאוד לנפשותיכם"). ב.האם באיסור ייחוד יש קשר אם עוברות מכוניות אחרות באותו זמן? אפילו אם זה רק אני וביביסיטר בן שמלווה אותי לבית, באוטו, ועוברות מכוניות אחרות מדי פעם-זה ר?
תשובה: א. לגבי הבעיה הביטחונית אומנם תמיד צריך להזהר ולא רק בלילה. כמו שאנו יודעים שצה"ל מדריך את החיילים שלא יסעו בטרמפים. לכן מי שנוסע בטרמפים יברר באמת שעולה עם עוד יהודי לפחות. ב. אינני חושב שבכביש יש גדר של ייחוד כי כל הזמן עוברים שם אנשים. תשובה נוספת בעניין
שאלה: איסור בורר בשניצל וקציצה: כתוב בשש"כ שבקילוף דבר שרגילים לאכול קליפתו אין איסור בורר כיון שזה נחשב דבר אחד. האם הוא הדין להורדת הציפוי של השניצל והוצאת חתיכות בצל מתוך קציצה? מצד אחד רגילים לאכול אותם בשלימות אך קצת קשה לומר שהשניצל וציפויו הם יחידה אחת כמו פרי וקליפה.
תשובה: בשניצל או בעוף שרוצה להוריד את עורו כדי להגיע למטה כדי לאוכלו, אין בעיה של בורר. אך בקציצה, אם מוציא מה שאינו רוצה לאכול מתוך מה שרוצה לאכול יש בכך איסור של ברירת פסולת מתוך אוכל.
שאלה: הקדמת טקס החלאקה: לבני ימלאו 3 שנים בעז"ה ביום שישי הקרוב. על מנת להקל על קרובי המשפחה שמגיעים לטקס חשבנו להקדים את הטקס ליום חמישי. האם זו סיבה ראויה להקדמת הטקס או שעדיף להתאמץ ולקיים את החלאקה במועדה?
תשובה: אין שום הלכה המחייבת לערוך טקס כל שהוא ובודאי שלא בדיוק ביום ההולדת.
שאלה: מעשר כספים ממתנות: לא מזמן ערכנו חינה. את ההוצאות כ-11,000 ש"ח הוציאה חמותי. חלק מהאורחים הביאו כסף כמתנות (כ-2000 ש"ח), אותם אנו רוצים להחזיר לחמותי כדי לצמצם את הוצאותיה הכבדות. האם מהכסף הזה אני צריך להפריש מעשרות?
תשובה: אם מראש התכוונתם לא להשתמש בכסף אלא לתתו לחמותך אינכם צריכים לתת ממנו מעשר.
שאלה: שימוש בפלאפון גנוב: לפני כמה ימים גנבו לי את הפלאפון. אחי כאב לו על זה שגנבו לי וחבר שלו הביא לו פלאפון שיביא לי. יש לי חשד שהפלאפון גנוב, מה עליי לעשות לקחת את הפלאפון ואם הבעלים יבקשו לתת להם או לא להשתמש בו כלל?
תשובה: אין להשתמש בדבר גנוב ויש להשיבו לבעליו.
שאלה: גוי שאופה ודג עם בשר בתנור: שתי השאלות הן למנהג הספרדים ועדות המזרח. 1. בסופר ישנה מאפיה בה עובד גוי שמכניס הבצק לתנור (הבצק מגיע בצורת לחם, לחמניות, עוגיות - על הבצק יש הכשר). הגוי מדליק את תנור האפיה. האם מותר לאכול מאפים אלו? 2. בחתונה שהייתי אמר לי משגיח הכשרות, כי הם מבשלים בתנור, בו זמנית, דג ובשר כאשר כל אחד מן התבשילים עטוף היטב. האם תבשילים אלו מותרים לאכילה? תבורך בכל הברכות האמורות בתורה.
תשובה: 1. אם ישראל הוא זה שנותן את הבצק בתנור אע"פ שהגוי מדליק את התנור מותר ואין בזה משום פת עכו"ם, וכמו שפסק מרן בשו"ע חלק יו"ד (סי' קי"ב ס"ט) כתב ו : הדליק נכרי התנור ואפה בו ישראל או שהדליק ישראל ואפה נכרי או שהדליק הנכרי ואפה הנכרי ובא ישראל וניער האש מעט, הרי זה מותר. 2. אם שניהם מכוסים לגמרי, מותר.
שאלה: גוים אוהבי ישראל המעונינים ללמוד תורה: ישנם לאחרונה גוים אוהבי ישראל המעונינים ללמוד תורה והרוצים לדעת על מצוות בני נח ואיך יוכלו לזכות לחיי העולם הבא ע"פ תורת ישראל. כמו"כ, לא מן הנימנע שחלקם ירצו להתגייר אך מטרתם לדעת את האמת. האם מותר ללמדם, ואם כן איזה נושאים? האם הרב יכול להמליץ על ספרים?
תשובה: מותר ללמד גויים על שבע מצוות שהם מחוייבים בהם. ואם גוי מעוניין להתגייר מותר ללמד אותו מקצת מצות שידע מה מחוייב יהודי ולמה הוא נכנס. ללמד אמונת ישראל זה בכלל שבע המצות.
שאלה: היזק בסניף: חבר שלי מהצוות בסניף סחב שולחן לאחר שבת בסניף (הסחיבה היתה לצורך החזרתו למקום)והוא פגע בפלורוסנט ושבר אותו. האם הוא חייב לשלם?
תשובה: הוא חייב לשלם על הנזק, ואף שהיה בשוגג הוא חייב כיון שאדם מועד לעולם. הרב ניר אביב
שאלה: נטילת ידים בבוקר: האם מותר להיכנס למקלחת ליטול ידים ללא ברכה לצחצח שינים ורק אז לצאת מהמקלחת ולברך?
תשובה: הברכה היא על נטילת הידיים ולכן יש לברך סמוך לנטילה.
שאלה: הסרת כהונה: האם כהן אשר מקועקע עדיין נחשב לכהן לפי היהדות? איך אפשר להוכיח כהונה?
תשובה: כהונה לא ניתנת לביטול.
שאלה: תליית תיק עם לחם: האם יש בעיה בתיקי האוכל של הילדים בגן שהילדים יתלו אותם - מצד הגמרא בפסחים דף קיא ע"ב, תלאי בביתא קשי לעניותא?
תשובה: שם מדובר בדרך בזיון. תיק תלוי אינו בזיון.
שאלה: אבק לה"ר בדברי שבח על מסעדה: האומר שבח חברו ברבים נחשב אבק לה"ר, כי סביר שיהיה מישהו שיצא נגד הדברים ונגד המדובר. האם לפי זה אסור לומר לחברים "הייתי במסעדה טובה X" או שמא המסעדה עצמה מעונינת שאספר לחבריי גם אם יהיו בהם כאלה ש"ילכלכו" עליה?
תשובה: המסעדה מן הסתם מעוניינת שיפרסמו אותה.